---------- Forwarded message ---------
Fra: **Vidar Lindefjeld** <vlindefjeld@gmail.com>
Date: søn. 19. mai 2019 kl. 10:57
Subject: Anleggsarbeidene på Kjølberget vindkraftverk må stoppes umiddelbart
To: <lise@vis.kommune.no>, <ea@vis.kommune.no>, Asgeir Rustad <ar@vis.kommune.no>, NVE <nve@nve.no>, Bølling Jørgen Kocbach <jboe@nve.no>
Cc: Svegården, Thor <thor.svegarden@eidsiva.no>, Anders Steen <anders.steen@ks.no>, <jns@ks.no>

**Til ordfører/rådmann i Våler kommune**!

La Naturen Leve viser til våre mange brev og e-poster om oversittet dispensasjonsfrist for Kjølberget vindkraftverk, senest vårt brev vedlagt e-post av 16. mai. Vi viser også til folkemøtet på Våler 14. mai og muntlige kontakter med ordfører og rådmann under møtet.

I vår e-post til ordføreren av 15. mai skrev vi bl.a:

*For ordens skyld: Jeg antar kommunen er enig med oss i at det, mens KS-advokatene vurderer saken, ikke kan utføres arbeider på anlegget?*

*Vi må ikke risikere at utbygger igangsetter tiltak som i ettertid viser seg å ha vært ulovlige. Kommunens bekreftelse på dette imøteses.*

Slik bekreftelse er p.t. ikke mottatt.

Vi gjør med dette kommunen oppmerksom på at Austri Kjølberget DA jobber videre i området som om ingenting har hendt! Det har vært økt virksomhet i planområdet hele tiden siden fristen gikk ut 11. mai. Arbeider har til og med pågått 17. mai og nå i helgen 18/19. mai, bl. a. med /rydding/hogst, mye kjøring og oppsetting av skilt. Dette kan vi dokumentere med rapporter og fotografier fra dag til dag siden 11. mai. Det er all grunn til å frykte at utbygger vil fortsette med inngrepene, ignorere PBLs fristbestemmelser og dermed gjøre ubotelig skade på naturen.

Dette skjer i en situasjon der seriøse organisasjoner har reist berettiget tvil om det overhodet foreligger gyldig dispensasjon for vindkraftverket - og i en situasjon der både kommunen og dens advokater arbeider for å avklare det faktiske og rettslige grunnlaget for våre innsigelser etter PBL. I denne fasen må utbygger vise respekt for den nødvendige kommunale saksbehandling og stille alle arbeider i bero.

**Som ytterligere begrunnelse anfører vi:** Våler kommune og utbygger er godt kjent med at det i henhold til NVEs konsesjon fra 2016 ikke kan påbegynnes anleggsarbeider før det er ledig kapasitet i strømnettet. Vi viser her til pkt. 10. i anleggskonsesjonen av 12. februar 2016:

*Krav om ledig nettkapasitet
Ledig nettkapasitet skal dokumenteres før utbygging av vindkraftverket igangsettes. Denne dokumentasjonen skal godkjennes av NVE før anleggsarbeid kan igangsettes.*

Kommunen og utbygger er også klar over at det for tiden pågår en klagesak for oppgradering av 132KV-linjen. Kommunen har dessuten til uttalelse (med frist i juni) en søknad fra Eidsiva Nett om å få anlegge en ny linje fra trafo til den omsøkte 132KV-linjen. Med andre ord er ingenting avgjort vedrørende nødvendig nettilknytning.

**Samlet sett innebærer alt dette at Austri Kjølberget DA for tiden mangler ethvert rettslig grunnlag for å realisere Kjølberget vindkraftverk, både etter PBL og energiloven.**

Vi krever derfor at Våler kommune umiddelbart, med hjemmel i PBL § 32-4, krever full stopp på anlegget. Bestemmelsen lyder slik:

*§ 32-4.Pålegg om stans og opphør med øyeblikkelig virkning*

*Om nødvendig kan plan- og bygningsmyndighetene gi den ansvarlige pålegg om stans av arbeid eller opphør av bruk med øyeblikkelig virkning. Slikt pålegg kan gis uten forhåndsvarsel. Om nødvendig kan plan- og bygningsmyndighetene kreve bistand av politiet for gjennomføring av pålegg om stans.*

Vi ber om rask bekreftelse på at denne e-posten er mottatt og ber også opplyst hvordan kommunen stiller seg til vårt krav.

**Denne e-post sendes også NVE og NVEs saksbehandler Jørgen Bølling.** Vi ber NVE om snarest mulig å klargjøre overfor Våler kommune og utbygger konsesjonsvilkårene om nettilknytning og, dersom arbeidene ikke stoppes øyeblikkelig, å anvende energilovens §§ 10-3 og 10-5 om pålegg og straff.

Kopi sendes utbygger og kommunens advokat.

Med hilsen

Vidar Lindefjeld, rådgiver

La Naturen Leve (Mob. 915 17 249)